Melitopol

Melitopol (ukrainsk og russisk: Мелітополь) er en by i Zaporizjzja oblast sørøst i Ukraina. Den ligger ved elva Molotsjna som renner øst i byen og ut i Molotsjnyi-limanen. 

Melitopol ligger sørøst i Ukraina ved E58 og E105.

Historie 
I middelalderen var det en liten aul kalt Kyzyl-Yar der den moderne Melitopol ble grunnlagt. I juli 1769 bygde russiske kommandanter en redutt. I 1784 ønsket Katarina II å opprette en provins i landområdet som hun hadde vunnet tilbale og det ble grunnlagt en by det samme året nær redutten ved Molotsjna. I 1816 fikk bosetningen status som sloboda og het Novoalekandrovka. I 1842 fikk den bystatus.

Russlands invasjon av Ukraina 
Som en del av Russlands invasjon av Ukraina 2022 ble Melitopol angrepet av russiske styrker 25. februar og ble erobret 1. mars.  Ordføreren Ivan Fedorov oppfordret befolkningen til å ikke samarbeide med okkupasjonsmakten.  Innbyggere demonstrerte i gatene mot okkupasjonen.   11. mars ble Fedorov bortført av russiske militære, og løslatt 5 dager senere som en del av en fangeutveksling. I mellomtiden hadde russiske styrker forsøkt å plassere Galina Danilchenko som fungerende ordfører.  Byrådet i Melitopol erklærte at dette var et forsøk på å lage en ulovlige okkupasjonsadministrasjon. 23. mars rapporterte ordfører Fedorov at byen hadde problemer med mat, medisiner og drivstoff, og at russiske militære konfiskerte selskaper, undertrykte befolkningen, og holdt flere journalister fanget.

Motstandsbevegelsen mot den russiske okkupasjonen og undertrykkelsen har gjennomført flere aksjoner.  Et pansertog ble avsporet.  En bro som ble brukt til å frakte forsyninger til russiske tropper, ble sprengt.

Ordfører Ivan Fedorov har hevdet at russerne har kidnappet mer enn 500 personer i Melitopol og holdt dem fanget fra dager til uker.   Han har også hevdet at varer importert fra Krym til de okkuperte områdene koster tre til fire ganger så mye som varer i frie ukrainske områder.

Referanser

Eksterne lenker 
 
 Melitopol guidebok

Byer i Zaporizjzja oblast
Bosetninger etablert i 1784
Guvernementet Taurida
Byer grunnlagt i 1842